burgasdotpro/wikipedia huggingface dataset:
Sebatin kút

Sebatin kút () je vrch v Krupinskej planine, krajinnom celku Slovenského stredohoria. Leží severne od Senohradu vo VVP Lešť, približne východne od Krupiny. 
Poloha.
Nachádza sa na severe strednej časti planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Lažteky vo vojenskom obvode Lešť. Najbližším sídlom je južne situovaný Senohrad, severozápadne sa nachádzajú Pliešovce a východne Oremov Laz vo VVP Lešť.
Opis.
Sebatin kút leží v centrálnej časti podcelku Závozská vrchovina, v západne smerujúcej rázsoche Kopaného závozu (). Severne sa nachádza Hánková (), Ježová (), Malé Javorie () a Priečne bralo (), východne Medveďov vrch (), Javorie (), Vysoká (), Klinkovica (), Horná hora (), Vŕšok (), Dlhý diel (), Mavercová (), Jaseňový vrch (), Kopaný závoz (), Kobola () a Veľké blato (), južne Starý laz (), Žiar (), Veľký hrb () a Náklo () a západne Žobrák (), Kučalach (), Polonka () a Zalaz (). Oblasť patrí do povodia Ipľa; vodu zo severných svahov odvádza potok Klinkovica do Krupinice, južné odvodňuje Náklo. Na vrchol v uzavretej oblasti nevedie značený turistický chodník. 
Výhľady.
Vrchol je pokrytý súvislým lesným porastom, ktorý neumožňuje rozhľad. Z vhodných lokalít je vidieť okolité vrcholy Krupinskej planiny a blízkeho Javoria, pri vhodných podmienkach možno pozorovať aj Štiavnické vrchy, Vtáčnik, Kremnické vrchy a vrchy v severnom Maďarsku. 
Prístup.
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Preto naň nie je voľný prístup a nevedú tu ani turistické chodníky.
John Barnes

John Charles Bryan Barnes MBE (* 7. november 1963, Kingston ) je bývalý anglický futbalista narodený na Jamajke. Hrával na pozícii zálozníka a útočníka.
V drese anglickej reprezentácie odohral 79 stretnutí a strelil 11 gólov. Anglicko reprezentoval na majstrovstvách sveta v Mexiku roku 1986 a v Taliansku roku 1990 (4. miesto). Zúčastnil sa tiež majstrovstiev Európy roku 1988.
S Liverpoolom sa stal dvakrát majstrom Anglicka (1987/88, 1989/90) a dvakrát získal FA Cup (1988/89, 1991/92).
Dvakrát bol vyhlásený anglickým futbalistom roka v ankete FWA (1988, 1990) , raz v ankete PFA (1988). V ankete Zlatá lopta, ktorá sa udeľuje najlepšiemu futbalistovi Európy, sa umiestnil trikrát. V roku 1987 bol šiesty , v roku 1990 osemnásty a v roku 1989 devätnásty.
V roku 2022 sa Barnes vrátil do Liverpoolu ako ambasádor klubu.
Úspechy.
Hráčske.
Liverpool
Trénerské.
Jamajka
Pravá Slovenská národná strana

Pravá Slovenská národná strana môže byť:
Ian Callaghan

Ian Robert Callaghan MBE (* 10. apríl 1942, Toxteth, Liverpool, Anglicko) je bývalý anglický profesionálny futbalista, ktorý hral ako stredopoliar. Je držiteľom rekordu v počte zápasov za Liverpool. V roku 1975 bol vymenovaný za člena Rádu Britského impéria (MBE).
Hráčska kariéra.
Liverpool.
Callaghan hral za Liverpool v rokoch 1960 až 1978. Nastúpil do 857 zápasov. Do seniorského tímu prenikol hneď po vymenovaní Billa Shanklyho za trénera Liverpoolu. 16. apríla 1960 debutoval na Anfielde víťazstvom 4:0 nad Bristol Rovers. V čase, keď Liverpool v roku 1962 získal postup späť do prvej divízie, bol pravidelným hráčom prvého tímu a pomohol im vyhrať ligový titul v rokoch 1964, 1966, 1973, 1976 a 1977, ako aj FA Cup v rokoch 1965 a 1974. Pohár UEFA vyhral v rokoch 1973 a 1976 a Európsky pohár v roku 1977 a (ako náhradník) v roku 1978. V roku 1974 bol zvolený za Futbalistu roka FWA. Vo svojej kariére dostal žltú kartu iba raz a to vo finále Ligového pohára v roku 1978 na Old Trafford, kde Liverpool prehral s Nottinghamom Forest.
Callaghan hral vo finále Európskeho pohára v roku 1977, keď Liverpool porazil Borussiu Mönchengladbach 3:1, ale v sezóne 1978, ktorá bola jeho posledná v klube sa jeho herný čas výrazne skrátil, pretože mladšie posily ako Graeme Souness a Kenny Dalglish sa presadili v klube. Callaghan bol na lavičke náhradníkov, keď Liverpool v roku 1978 vyhral Európsky pohár proti FC Bruggy.
Po odchode z Liverpoolu.
Krátko po finále Európskeho pohára v roku 1978 opustil Liverpool a podpísal zmluvu so Swansea City, ktorú v tom čase trénoval bývalý útočník Liverpoolu John Toshack. Na konci svojej kariéry tiež krátko hral v USA, Austrálii a Írsku. Poslednú sezónu svojej kariéry strávil v anglickej štvrtej divízii s Crewe Alexandra, v sezóne 1981/82 odohral 15 zápasov a ako hráč odišiel do futbalového dôchodku vo svojich 40. rokoch.
Reprezentačná kariéra.
Callaghan hral štyrikrát na seniorskej úrovni za Anglicko. Hoci bol v tíme na Majstrovstvách sveta vo futbale 1966, nehral vo finále, takže nezískal medailu. Po kampani vedenej anglickým futbalovým zväzom, ktorej cieľom bolo presvedčiť FIFA, aby udelila medaily všetkým členom víťazného tímu, odovzdal 10. júna 2009 premiér Gordon Brown Callaghanovi jeho medailu na ceremónii na Downing Street.
Úspechy.
Liverpool
Anglicko
Čtyřicítka

Čtyřicítka je štúdiový album, ktorý v spolupráci s textárom Michalom Horáčkom nahrala česká speváčka Lenka Nová Pelantová. Album v roku 2016 pod hudobnou značkou Kudykam s.r.o. vydal Michal Horáček.
Michal Horáček tematicky texty venoval generácii štyridsiatnikov. Ich radostiam, strastiam, novým láskam, ale aj sklamaniam. Autorkou hudby polovice piesní je Lenka Nová, o ostatné sa „postarali autori klubovej scény.“
Parod'Hit Parade

Parod'Hit Parade je francúzsky štúdiový album, ktorý vytvorila skupina Les Charlots v roku 1986.
V albume je použitých šesť coververzií skladieb z prvej polovice 80. rokov.
Ꜭ

Ꜭ (minuskula ꜭ) je špeciálne písmeno latinky. Nazýva sa cuatrillo, čo v španielčine znamená „malá štvorka“. Písmeno je založené na čísle 4. V súčasnosti sa už v žiadnom jazyku nepoužíva, ale bolo používané v 16. storočí františkánskym misionárom Franciscom de la Parra na zápis mayskych jazykov (napríklad jazyka quiché) v Guatemale. V Unicode má majuskulný tvar kód U+A72C a minuskulný U+A72D. Nie je možné ho umelo modifikovať, ale existuje variant s čiarkou Ꜯ.
Černá (album Nadi Válovej)

Černá je štúdiový album, ktorý v spolupráci s textárom Michalom Horáčkom nahrala česká speváčka a klaviristka Naďa Válová. Album v roku 2019 vydalo hudobné vydavateľstvo Warner Music.
Autorom hudby väčšiny piesní na tomto albume, ktorý produkovala Bára Basiková, je Petr Hapka, jedna jednu napísal Ivan Hlas. Dve novinky skomponoval Jiří Najvar a jednu Hynek Koloničný. 
Na albume je aj Nadina coververzia, skladba „S cizím chlapem v cizím pokoji“, ktorá je známa vo verzii „S cizí ženou v cizím pokoji“, ktorú v roku 1989 pre album "V penziónu Svět" naspieval Michael Kocáb. Pred Naďou Válovou túto ženskú verziu skladby naspievala v roku 2005 Lucie Bílá. V roku 2007 vydala nahrávku tejto piesne na svoju kompiláciu "Platinum Collection."
Kyselina fenylpyrohroznová

Kyselina fenylpyrohroznová je aromatická organická zlúčenina, ktorá vystupuje v biosyntéze aminokyseliny fenylalanínu. Jej konjugovanou zásadou je fenylpyruvát. Patrí medzi ketokyseliny. 
Príprava a vlastnosti.
Fenylpyruvát sa vyskytuje v rovnováhe medzi "E"- a "Z"-enol tautomérmi. Vzniká oxidačnou deamináciou fenylalanínu, redukčnou amináciou fenylpyruvátu zase vzniká fenylalanín.
Fenylpyruvát možno pripraviť mnohými spôsobmi. Bežne sa pripravuje z derivátov kyseliny aminoškoricovej. Fenylpyruvát takisto možno pripraviť kondenzáciou benzaldehydu s derivátmi glycínu, čím vzniká fenylazolaktón, ktorá sa potom hydrolyzuje v kyslom alebo zásaditom prostredí. Ďalším spôsobom prípravy je napríklad dvojitá karbonylácia benzylchloridu.
Metabolizmus.
Fenylpyruvát vzniká v živých systémoch z kyseliny prefénovej pôsobením prefenátdehydratázy. V procese dochádza k štiepeniu hydroxidu a oxidu uhličitého:
Fenylpyruvát sa ďalej transaminuje pôsobením aminotransferázy, čím vzniká fenylalanín. Zdrojom aminoskupiny je glutamát, ktorý sa mení na 2-oxoglutarát:
Fenylalanín je esenciálna aminokyselina, takže tieto reakcie prebiehajú len u rastlín a mikroorganizmov.
Fenylketonúria.
Fenylalanín sa premieňa na tyrozín pôsobením fenylalanínhydroxylázy. Je to jediný spôsob syntézy tyrozínu u ľudí. Keď je však aktivita fenylalanínyhydroxylázy nedostatočná, fenylalanín sa akumuluje (dochádza k hyperfenylalaninémii) a premieňa sa na fenylpyruvát namiesto tyrozínu, čím vzniká stav známy ako fenylketonúria (PKU). Jedným z príznakov fenylketonúrie je prítomnosť fenylpyruvátu v moči, podľa čoho je táto porucha pomenovaná. Ak sa fenylketonúria nezistí a nezačne liečiť okamžite, dochádza k vážnej mentálnej retardácii v priebehu niekoľkých mesiacov po narodení. Vážne problémy však nespôsobuje fenylpyruvát, ale vysoká hladina fenylalanínu. Podobnou metabolickou poruchou, ktorá však pochádza z nesprávneho rozkladu tyrozínu a nie fenylalanínu, je alkaptonúria.
Kyselina 4-hydroxyfenylpyrohroznová

Kyselina 4-hydroxyfenylpyrohroznová (4-HPPA) je intermediát v metabolizme aminokyselín fenylalanínu a tyrozínu. Jej konjugovanou zásadou je 4-hydroxyfenylpyruvát.
Metabolizmus.
Biosyntéza.
4-hydroxyfenylpyruvát vzniká z prefenátu pôsobením prefenátdehydrogenázy. Ako kofaktor vystupuje NAD a v procese dochádza k dekarboxylácii:
Rozklad.
4-hydroxyfenylpyruvát sa mení na tyrozín pôsobením tyrozíntransaminázy. Zdrojom aminoskupiny je glutamát, ktorý sa premieňa na 2-oxoglutarát:
Reakcia prebieha obojsmerne.
4-hydroxyfenylpyruvát je takisto vzniká pri rozklade fenylalanínu a tyrozínu. Fenylalanín sa najprv premieňa na tyrozín pôsobením fenylalanínhydroxylázy a tyrozín sa následne premieňa na 4-hydroxyfenylpyruvát pôsobením tyrozíntransaminázy, v opačnej reakcii, ako vyššie. 4-hydroxyfenylpyruvát sa potom premieňa na homogentizát pôsobením 4-hydroxyfenylpyruvátdioxygenázy, ktorá využíva molekulárny kyslík a zároveň molekulu dekarboxyluje:
Homogentizát je takisto jeden z prekurzorov ochronotického pigmentu. 
4-hydroxyfenylpyruvát vystupuje v biosyntéze scytonemínu.
Žiar (vrch v Krupinskej planine)

Žiar () je vrch v Krupinskej planine, krajinnom celku Slovenského stredohoria. Leží severne od Senohradu vo VVP Lešť, približne východne od Krupiny. 
Poloha.
Nachádza sa na severe strednej časti Krupinskej planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Lažteky vo vojenskom obvode Lešť. Najbližším sídlom je južne situovaný Senohrad, severozápadne sa nachádzajú Pliešovce, východne Oremov Laz vo VVP Lešť a juhovýchodne Dačov Lom.
Opis.
Žiar leží v centrálnej časti podcelku Závozská vrchovina, v južne smerujúcej rázsoche Kopaného závozu (). Západne sa nachádza Polonka (), Zalaz (), Kučalach (), Žobrák () a Boroščie (), južne Náklo (), Trpínec (), Veľký hrb () a Priečny diel (), východne Starý laz (), Veľké blato (), Kobola (), Jaseňový vrch (), Dlhý diel () a Mavercová () a severne Vŕšok (), Javorie (), Vysoká (), Priečne bralo (), Klinkovica (), Medveďov vrch (), Kopaný závoz (), Hánková () a Ježová (). Oblasť patrí do povodia Ipľa, kde vodu z východných svahov odvádza Litava, zo západných potok Náklo. Na vrchol v uzavretej oblasti nevedie značený turistický chodník. 
Výhľady.
Vrchol je pokrytý nesúvislou vegetáciou, ktorá umožňuje obmedzený rozhľad. Z vhodných častí je vidieť okolité vrcholy Krupinskej planiny a blízkeho Javoria, pri vhodných podmienkach možno pozorovať aj Štiavnické vrchy, Vtáčnik a vrchy v severnom Maďarsku. 
Prístup.
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Preto ani na Žiar nie je voľný prístup a nevedú tu ani turistické chodníky.
Alan Hansen

Alan David Hansen (* 13. jún 1955, Sauchie) je bývalý škótsky profesionálny futbalista. Hrával na pozícií obrancu.
V drese škótskej reprezentácie sa zúčastnil majstrovstiev sveta v Španielsku roku 1982. Za Škótsko celkovo odohral 26 zápasov.
S Liverpoolom trikrát vyhral Pohár majstrov európskych krajín (1977/78, 1980/81, 1983/84) a raz Superpohár UEFA. V drese Reds si tiež pripísal osem titulov v anglickej lige (1978/79, 1979/80, 1981/82, 1982/83, 1983/84, 1985/86, 1987/88, 1989/90) a dva triumfy v FA Cupe (1985/86, 1988/89).
Britský časopis "World Soccer" ho vyhlásil 91. najlepším futbalistom 20. storočia.
Po skončení hráčskej kariéry sa stal športovým novinárom a televíznym komentátorom.
Osobný život.
Hansen žije v Southporte so svojou manželkou Janet. Sú manželmi od roku 1980 a majú syna Adama a dcéru Lucy.
Úspechy.
Partick Thistle
Liverpool
Individuálne
Naby Keïta

Naby Laye Keïta (* 10. február 1995, Konakry) je guinejský profesionálny futbalista, ktorý hrá na pozícii záložníka za nemecký klub Werder Brémy a za guinejský národný tím.
Reprezentačná kariéra.
V seniorskom tíme Guiney debutoval v roku 2013.
Zúčastnil sa Afrického pohára národov 2015 v Rovníkovej Guinei, kde bola Guinea vyradená vo štvrťfinále po prehre 0:3 s Ghanou.
Graeme Souness

Graeme James Souness (* 6. máj 1953, Edinburgh) je bývalý škótsky futbalista. Hrával na pozícii záložníka.
V drese škótskej reprezentácie sa zúčastnil troch majstrovstiev sveta (1978, 1982, 1986). Celkom za národný tím odohral 54 zápasov, v ktorých strelil 4 góly. 
S Liverpoolom vyhral trikrát Pohár majstrov európskych krajín ( 1977/78, 1980/81, 1983/84). Päťkrát s klubom vyhral titul v anglickej lige (1978/79, 1979/80, 1981/82, 1982/83, 1983/84), s Glasgow Rangers bol trikrát majstrom Škótska (1986/87, 1988/89, 198). So Sampdoriou vyhral v sezóne 1984/85 taliansky pohár.
V ankete Zlatá lopta, ktorá sa udeľuje najlepšiemu futbalistu Európy, bodoval trikrát. V roku 1984 skončil šiesty , v roku 1978 pätnásty a v roku 1985 skončil na dvadsiaty prvý. 
V ankete "100 Players Who Shook The Kop", ktorá hľadala najlepšieho hráča v histórií Liverpoolu skončil v roku 2006 na deviatom mieste. V ankete z roku 2013 skončil na jedenástom mieste.
Po skončení hráčskej kariéry sa stal trénerom. 
Osobný život.
Prvou manželkou Sounessa bola Danielle Wilson. Stretli sa v roku 1982 a vzali sa v roku 1984. Adoptoval si jej malú dcéru a mali spolu ďalšie tri deti. Rozišli sa v roku 1989 a neskôr sa rozviedli.
Souness je momentálne ženatý s Karen Souness. Vzali sa v roku 1994. Majú spolu syna.
Počas diskusie o klimatických zmenách na Sky Sports Super Sunday v roku 2021 Souness oznámil, že predchádzajúce tri roky dodržiaval vegánsku stravu.
Peter Sámel

Peter Sámel (* 29. september 1966, Bratislava) je slovenský gitarista, hudobný producent skladateľ, známy ako zakladateľ a líder skupiny Metalinda.
Hudobná kariéra.
Peter Sámel absolvoval osem rokov štúdia hry na husle na ĽŠU, potom dva roky študoval hru na bicie nástroje a kontrabas. Od mladosti mal rád rockovú hudbu. Medzi jeho vzory patria gitaristi ako Ritchie Blackmore, Jimmy Page, či Gary Moore, alebo Brian May z kapely Queen. Z českých to bol Radim Hladík so skupinou Blue Effect, zo Slovákov to bol Fero Griglák a jehokapela Fermáta. Zo zahraničných kapiel sa mu páčila napríklad skupina Deep Purple, ale aj Iron Maiden a mnoho ďalších. 
V roku 1983 členovia skupiny Halušky a Regata: Peter Sámel, Ján Lapoš, Vlado Suchán a Dušan Horecký v Bratislave založili skupinu Metalinda. Ich prvými nahrávkami boli piesne „Únik“ a „Klub milionárov“. Krátko nato ich účinkovanie prerušila základná vojenská služba. Po návrate z nej, v roku 1986, prišiel do skupiny spevák Paľo Drapák. Skupina nahrala ďalší singel (s videoklipom) „Každý chce ľúbiť“ a na Bratislavskej lýre obsadila 4. miesto so skladbou „Loď pre 5 miliárd“. Potom Paľo Drapák z Metalindy na istý čas odišiel. Skupina vyskúšala niekoľko iných spevákov, medzi inými napríklad Tibora Fuzeka, ktorý predtým pôsobil v Kobre, odtiaľ spolu s ním prišiel do Metalindy aj druhý gitarista skupiny Metalinda, Michal Kovalčík. V roku 1988 sa Paľo Drapák vrátil. V tomto období tiež Vlada Suchána vystriedal Martin Cepka. Debutový eponymný album vyšiel skupine v roku 1990. Texty na prvé albumy kapely písal Pavol Jursa, Peter Sámel býval často autorom hudby. Vznikli tak hity, ako bol na prvom albume „Ján Amos Džínový“, na druhom, "Za všetky prachy" (1991), to bola „Zaľubená žaba“, na treťom albume to bola pieseň o kamarátke, ktorá podľahla drogám, „Angie“, ale aj ďalší hit skladba „Slnko nevychádzaj“. 
Po Zamatovej revolúcii sa na Slovensku otvoril hudobný trh a vákuum, ktoré na ňom existovalo vďaka predchádzajúcemu obdobiu, kedy bol za Železnou oponou nedostatok západnej hudby, spôsobil, že klesol dopyt po pôvodnej slovenskej populárnej tvorbe. Paradoxne k tomuto stavu, skupina Metalinda prešla od roku 1990 až do roku 2000, približne do odchodu Paľa Drapáka, veľmi úspešnou dekádou, vydala osem štúdiových albumov a patrila medzi najúspešnejšie sa rozvíjajúce a najpopulárnejšie rockové kapely na Slovensku. V roku 2019 kapela dala na hudobný trh šestnásty album, "Moja hviezda žije". Počas celého trvania sa v skupine vystriedalo viacero hudobníkov. Peter Sámel, je autorom hudby väčšiny jej skladieb a je jej jediným stálym členom.
Mavercová

Mavercová () je vrch v Krupinskej planine, krajinnom celku Slovenského stredohoria. Leží vo VVP Lešť, približne juhozápadne od Detvy. 
Poloha.
Nachádza sa vo východnej časti Krupinskej planiny, v geomorfologickom podcelku Dačolomská planina. Leží v Banskobystrickom kraji, v okrese Zvolen a na katastrálnom území Podjavorie II v rámci vojenského obvodu Lešť. Najbližším sídlom je na východe situovaný Horný Tisovník, juhovýchodne sa nachádza Dolný Tisovník a Červeňany, južne Veľký Lom, Suché Brezovo a Dačov Lom, juhozápadne Senohrad, západne Pliešovce a severne Vígľašská Huta-Kalinka a Stará Huta. Územie leží vo verejnosti neprístupnom vojenskom výcvikovom priestore Lešť.
Opis.
Mavercová leží na severovýchodnom okraji podcelku Dačolomská planina, v nevýraznom hrebeni, vedúcom z Homôľky () juhovýchodným smerom cez Dlhý diel () na Jelšový bok (). Severným smerom sa nachádza aj Sokolovo bralo (), Dedinský vrch (), Javorie (), Vysoká (), Dlhý diel (), Homôľka () a Priečne bralo (), západným vrch Na Švihranke (), Horná hora (), Vŕšok (), Kopaný závoz () a Jaseňový vrch (), južným Veľké Blato (), Kobola (), Brezové vŕšky (), Kršiakov vŕšok () a Jelšový bok () a východným Rechtorov vrch (), Bralo (), Šamilova skala () a Chlm (). Oblasť patrí do povodia Ipľa, kde vodu zo západnej časti odvádza Stará rieka, z východných jej prítok Dobrá voda. Na vrchol nevedie značený chodník. 
Výhľady.
Vrcholovú časť pokrýva nesúvislý riedky porast, ktorý umožňuje rozhľad. Z vhodných lokalít sú odtiaľ viditeľné okolité vrcholy Krupinskej planiny a blízkeho Javoria, pri vhodných podmienkach možno vidieť aj Ostrôžky a vrchy v severnom Maďarsku. 
Prístup.
Oblasť vo vojenskom výcvikovom priestore Lešť je verejnosti neprístupná, preto tu nie sú ani značené turistické chodníky.
Babinský potok (prítok Zásihlianky)

Babinský potok je potok v regióne Orava v obci Zákamenné v okrese Námestovo v Žilinskom kraji. Je pravostranným prítokom Zásihlianky, ktorá je ďalej prítokom Klinianky; má dĺžku . Je vodným tokom VI. rádu. Číslo hydronyma: 4-21-03-10918. Geomorfologická kategorizácia: geomorfologický celok Podbeskydská vrchovina. Patrí do Chránenej krajinnej oblasti Horná Orava.
Prameň.
Pramení v nadmorskej výške v lesnom extraviláne v severnej časti územia obce Zákamenné na severozápadnom úpätí vrchu "Strakov vrch" s nadmorskou výškou , v okrese Námestovo v Žilinskom kraji.
Opis toku.
Od prameňa tečie severným smerom a tento smer si zachováva až do svojho ústia do Zásihlianky, ľavým brehom obmýva úpätie lesa "Babinská", pravým brehom obmýva úpätie lesa "Zásihlie", tesne pred ústím preteká cez les premiešaný trvalými trávnymi porastmi, na obecnej hranici medzi obcou Zákamenné a obcou Novoť v nadmorskej výške ústi v extraviláne poniže horárne "Babinská" do Zásihlianky ako jej pravostranný prítok v povodí Klinianky, ktorá ďalej ústi do Bielej Oravy. Nemá prítoky. "Babinský potok" pramení, preteká a ústi na území obce Zákamenné v geomorfologickom celku Podbeskydská vrchovina.
Pôvod názvu.
Názov vodného toku "Babinský potok" má pôvod v názve lesa "Babinská", okrajom ktorého preteká. Motivácia pomenovania lesa "Babinská" je spojená s "vlastnosťami podobnými babe, starými, zanedbanými alebo počarovanými". Z toponyma "Babinská" bolo po kombinácii so všeobecným podstatným menom "potok" s významom "menší prirodzený vodný tok" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Babinský potok" ako súčasť veľmi početnej skupiny názvov v slovenskej toponymii, najmä hydronymii. V jednej oblasti územia obce "Zákamenné" sú sústredené vo vzájomnej blízkosti geografické objekty s názvami z toho istého slovného základu "Babin": "Babinec" pole, "Babinská" les, "Babinská" horáreň, "Babinský potok" vodný tok, "Babinská" dnes už zaniknutá samota. Predmetom ďalšieho výskumu bude určenie, ktorý geografický objekt bol primárne pomenovaný, t. j. buď "dnes zaniknutá samota" alebo "les/ pole".
Hydronymum "Babinský potok" bolo štandardizované v roku 1977. V dnešnej slovenskej hydronymii hydronymum "Babinský potok" nie je jedinečným názvom (október 2023), vodné toky s rovnakým názvom sú aj v povodí Hrona v obci Polomka, prítok Krupinice a prítok Hnilca.
Raven-Symoné

Raven-Symoné Christina Pearman známa ako Raven-Symoné (* 10. december 1985, Atlanta, Georgia, USA) je americká herečka, speváčka a skladateľka. 
Detstvo a mladosť.
Raven-Symoné sa narodila v Atlante v štáte Georgia. Má mladšieho brata menom Blaize. Ako dieťa pracovala pre modelingovú agentúru Young Faces Inc. v Atlante a objavovala sa v miestnych tlačových reklamách. Ako deväť ročná pracovala s Ford Models v New Yorku a objavila sa v reklamách na krekry Ritz, Jell-O, Fisher-Price a Cool Whip. V troch rokoch sa presťahovala s rodinou do Ossiningu v New Yorku. 
Kariéra.
Herectvo.
V roku 1989 sa Raven-Symoné zúčastnila konkurzu na rolu vo filme Billa Cosbyho, "Otec je duch". Vo veku troch rokov bola považovaná za príliš mladú na túto úlohu, ale Cosbymu sa tak páčila, že pre ňu našiel úlohu vo svojej šou "Show Billa Cosbyho", kde stvárnila jeho nevlastnú vnučku Oliviu. Debutovala v premiérovej epizóde šiestej sezóny a zostala až do finále seriálu v roku 1992. 
Neskôr, sa objavila ako mladšia verzia hlavnej postavy Halle Berry, v televíznom filme "Kráľovná". 
V roku 1993, rok po skončení "Show Billa Cosbyho", získala Raven-Symoné rolu Nicole Lee v šou "Hangin' with Mr. Cooper", kde účinkovala až do záverečnej epizódy, v roku 1997.
V roku 1998 sa objavila po boku Eddieho Murphyho v komédii "Dr. Dolittle", kde stvárnila najstaršiu dcéru Murphyho postavy. V roku 2001 si zopakovala úlohu v druhej časti s názvom "Dr. Dolittle 2".
V rokoch 2002 až 2007 dabovala postavu Monique v animovanom televíznom seriály "Kim Possible". Postavu Monique dabovala aj vo filmových spracovaniach seriálu. 
V roku 2004 si zahrala po boku Julie Andrews, Anne Hathaway a Heather Matarazzo v romantickej komédii "Denník princeznej 2: Kráľovstvo v ohrození". V roku 2008 účinkovala v komédii "Čo urobíme s fotrom?"
V roku 2012 účinkovala v muzikáli aj na Broadwayi. V júni 2015 sa Raven-Symoné pripojila k dennej diskusnej relácii televízie ABC, "The View" po tom, čo v roku niekoľkokrát hosťovala v tejto show. 27. októbra 2016 oznámila, že pred koncom roka 2016 opustí "The View", aby sa zamerala na výkonnú produkciu a účinkovanie v rodinnom televíznom seriály "U Raven doma". Televízny seriál bol vysielaný od roku 2017 do roku 2023.
Hudba.
Raven-Symoné vydala svoj debutový štúdiový album vo veku siedmich rokov s názvom Here's to New Dreams (1993). Jej nasledujúce štúdiové albumy Undeniable (1999), This Is My Time (2004) a Raven-Symoné (2008) zaznamenali určitý komerčný úspech v rebríčku Billboard 200 v Spojených štátoch. 
Súkromný život.
V októbri 2014 ohlásila coming out. Raven-Symoné bola v rokoch 2012 až 2015 vo vzťahu s modelkou a herečkou AzMarie Livingston. V júni 2020 sa vydala za manažérku sociálnych sietí Mirandu Maday.
Európska cesta 441

Európska cesta 441 alebo aj E441 je európska cesta II. triedy, nachádzajúca v Nemecku. Je súčasťou medzinárodnej siete a meria .
Gold (Peter Lipa)

Gold je názov projektu súboru kompilačných albumov, ktorý zostavoval hudobný publicista Juraj Čurný. Vo výbere hudobníkov bola aj zbierka „zlatých nahrávok“ slovenského speváka Petra Lipu. Tento album v roku 2006 vydalo hudobné vydavateľstvo Opus.
Kyselina homogentizová

Kyselina homogentizová je fenolická kyselina, ktorá sa vystupuje v metabolizme aminokyselín fenylalanínu a tyrozínu. Bežne sa nachádza v mede jahodovca obyčajného. Takisto sa nachádza v bakteriálnom rastlinnom patogéne "Xanthomonas campestris pv. phaseoli" a kvasinkách "Yarrowia lipolytica", v ktorých je spájaná s tvobou hnedého farbiva. Oxidáciou dimerizuje za vzniku kyseliny hipposudorovej, ktorá sa nachádza u hrochov. Jej konjugovanou zásadou je homogentizát.
Metabolizmus.
Kyselina homogentizová vzniká pri katabolizme fenylalanínu a tyrozínu. Vzniká zo 4-hydroxyfenylpyruvátu pôsobením 4-hydroxyfenylpyruvátdioxygenázy, ktorá ho oxiduje pomocou molekulárneho kyslíka, zároveň dochádza k dekarboxylácii. V reakcii takisto vystupuje askorbát, ktorý sa premieňa na dehydroaskorbát:
Homogentizát sa ďalej premieňa pôsobením homogentizát-1,2-dioxygenázy, ktorá ho pomocou molekulárneho kyslíka premieňa na 4-maleylacetoacetát:
Patológia.
V prípade nedostatočnej aktivity homogentizát-1,2-dioxygenázy u ľudí, k čomu zvyčajne dochádza kvôli mutáciám, dochádza k hromadeniu homogentizátu a jeho oxidu, ktorý je známy ako alkapton. Tento stav je známy ako alkaptonúria.
Homogentizát sa oxiduje pôsobením polyfenoloxidázy, čím dochádza k vzniku benzochinónacetátu. Ten je schopný polymerizovať, čím dochádza k vzniku ochronózy, teda pigmentácii spojivových tkanív.
Soliská (vrch v Chočských vrchoch)

Soliská () sú vrch v Chočských vrchoch, krajinnom celku Fatransko-tatranskej oblasti. Leží nad Valaskou Dubovou, približne severne od Ružomberok. 
Poloha.
Vrch sa nachádza na západnom okraji Chočských vrchov, v geomorfologickom podcelku Choč. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Jasenová a Valaská Dubová. Najbližším sídlom je juhozápadne situovaná Valaská Dubová a severne ležiaca Jasenová a Vyšný Kubín, severovýchodne sa nachádzajú Leštiny a západne Komjatná. Patrí do národnej prírodnej rezervácie Choč.
Opis.
Soliská ležia na západnom okraji podcelku Choč, v západne smerujúcej rázsoche Veľkého Choča (). Severne sa nachádza Vŕšok (), Bralo (), Kuzmínovo () a Minčol (), západne Pečkov (), Šíp (), Kunovo (), Ostré (), Kečky () a Radičiná (), južne Čebrať (), Sokol (), Predný Choč () a Zadný Choč () a východne Kýčera (), Malý Choč (), Veľký Choč () a Holica (). Severozápadné svahy odvodňuje Jasenovský potok, voda z južných častí odteká do Likavky a Váhu. Na vrchol nevedie značený turistický chodník. 
Výhľady.
Vrchol je pokrytý súvislým lesným porastom, ktorý neumožňuje rozhľad. Z neďalekých skalných častí je vidieť okolité vrcholy Chočských vrchov, no tiež Oravskú Maguru, Malú a Veľkú Fatru. 
Prístup.
Na vrchol nevedie značený turistický chodník, no traverzom vedie:
Volanie Cthulhu

Volanie Cthulhu (pôvodne angl. "The Call of Cthulhu") je poviedka Howarda Phillipsa Lovecrafta, napísaná v roku 1926 a prvýkrát publikovaná v magazíne "Weird Tales" vo februári 1928. Poviedka o prebudení pradávneho monštruózneho božstva Cthulhu kombinuje prvky žánrov hororu, sci-fi a fantasy a vo všeobecnosti sa považuje za esteticky, kultúrne a historicky významnú. Lovecraftov súčasník Robert E. Howard označil "Volanie Cthulhu" za „majstrovské dielo, ktoré určite bude žiť naveky v pamäti ako jeden z vrcholov literatúry“. Súčasný autor Michel Houellebecq označil poviedku za „prvý z Lovecraftových veľkých textov“.
Existuje viacero prekladov "Volania Cthulhu" do slovenčiny. Posledný je z roku 2023.
Spojená škola

Spojená škola môže byť:
Zuzana Csontosová

Mgr. Zuzana Csontosová (rod. Šedíková; * 1976, Trenčín) je slovenská spisovateľka, sociálna pracovníčka a spoluzakladateľka pouličného časopisu "Nota bene" na pomoc ľuďom bez domova. V súčasnosti žije a pracuje v Brne.
Životopis.
Narodila sa v Trenčíne, kde vyštudovala strednú zdravotnícku školu. Po maturite sa zúčastnila ročného dobrovoľníckeho pobytu v anglickom Birminghame. Pracovala v Dennom centre pre ľudí bez domova závislých na alkohole a táto skúsenosť ju inšpirovala pre magisterské štúdium sociálnej práce na Pedagogickej fakulte Univerzity Komenského v Bratislave, ktoré absolvovala v roku 2002. Počas štúdia založila s dvomi spolužiakmi pouličný časopis "Nota bene" na pomoc ľuďom bez domova, kde pracovala päť rokov. Do Anglicka sa na jeden rok znova vrátila ako tridsaťročná. Žila v Melbourne neďaleko Cambridge, narodil sa jej tu syn. Po pobyte v Anglicku sa s rodinou presťahovala do Brna, kde sa jej narodila dcéra. V tomto období začala s literárnou tvorbou pre deti, v ktorej pokračuje dodnes. Jej knihy vychádzajú v slovenskom a českom jazyku. Od roku 2015 pracuje ako sociálna pracovníčka v Nízkoprahovom dennom centre pre ľudí bez domova (Diecézna charita Brno).
Knižná tvorba pre deti.
Autorka debutovala v roku 2013 knihou "Najmocnejšie kúzlo". Jej príbehy pôsobia realisticky, zároveň sú plné fantázie, dobrodružstva a humoru. Prinášajú deťom pozitívne hodnoty a vieru v splnenie vlastných snov. Rozprávky sa často odohrávajú na skutočných miestach, autorka rada kombinuje náučnú literatúru s beletriou. Pre detského čitateľa dokáže spracovať aj náročné témy ako je autizmus, ekológia či chudoba.
La La La (Moanin', That's The Way It Is)

La La La (Moanin', That's The Way It Is) je názov kompilácie, ktorá je zložená z dvoch v 80. rokoch anglicky naspievaných albumov, "Moanin"' a "That's the Way It Is" od Petra Lipu. 
Táto kompilácia vznikla v dobe, kedy bol na trhu bežný hudobný nosič vo formáte CD, Tento formát má vyššiu kapacitu a tak bolo možné na jednom CD vydať takmer úplný súbor nahrávok obidvoch vinylových albumov. Túto kompiláciu, ktorú zaranžovali Andrej Šeban a Boris Urbánek, vydalo v roku 2008 hudobné vydavateľstvo Opus.
Zoznam skladieb.
Zoznam skladieb na CD albumu Petra Lipu, "La La La""
Podobnosť čisto náhodná

Podobnosť čisto náhodná je názov kompilácie, ktorá je zložená z dvoch CD (alebo aj LP platní) s piesňami, ktoré otextoval Milan Lasica a interpretoval slovenský džezový spevák, Peter Lipa. Túto kompiláciu v obale, ktorého dizajn navrhol slovenský výtvarník Marek Ormandík, v roku 2016 vydalo hudobné vydavateľstvo Pavian Records. V kompilácii je výber nahrávok z albumov: "Naspäť na stromy" (1994), "Čierny Peter" (1998), "Páni v najlepších rokoch" (2001), "Lipa spieva Lasicu" (2005), "68" (2012), "Návšteva po rokoch" (2013)
Phil Neal

Philip George Neal (* 20. február 1951, Irchester, Anglicko) je anglický bývalý futbalista, ktorý hral ako krajný obranca za Northampton Town, Liverpool a Bolton Wanderers. Je jedným z najúspešnejších anglických hráčov všetkých čias, počas jedenástich rokov v Liverpoole vyhral sedem titulov v prvej divízií, štyri ligové poháre, päť FA Charity Shields, štyri Európske poháre, jeden Pohár UEFA a jeden Superpohár UEFA. Neskôr sa vrátil do Bolton Wanderers ako tréner a priviedol ich k víťazstvu vo Football League Trophy. Následne ešte trénoval Coventry City, Cardiff City a Manchester City.
Neal mal tiež dlhú kariéru v anglickom národnom tíme. Anglický dres si na seba obliekol 50 krát a hral na majstrovstvách sveta 1982. Phil bol taktiež asistentom trénera počas toho ako Graham Taylor trénoval reprezentáciu Anglicka.
Hráčska kariéra.
Neal začal svoju hráčsku kariéru vo Wellingborough Town a následne prestúpil v roku 1967 doNorthampton Town. Za klub odohral 187 zápasov a 9. októbra 1974 ho za prestupový poplatok 66 000 libier podpísal tréner Liverpoolu Bob Paisley. Paisley mal v úmysle Neala použiť ako náhradu za starnúceho Chrisa Lawlera, čo znamenalo, že pôvodne hral ako ľavý obranca. Nakoniec sa ale presadil ako pravý obranca.
16. novembra 1974 Neal debutoval za Liverpool v Merseyside derby proti Evertonu v Goodison Parku. Zápas sa skončil 0:0. Nealov prvý gól za klub padol takmer presne o rok neskôr, 4. novembra 1975, počas výhry 6:0 nad Realom Sociedad v zápase Pohára UEFA na Anfielde.
Neal skóroval z penalty na konci finále Európskeho pohára v roku 1977, keď klub Anfield porazil v Ríme Borussiu Mönchengladbach 3:1 a prvýkrát vyhral Európsky pohár. Neal následne hral vo víťazných finále v roku 1978 a 1981, pričom Liverpool v oboch prípadoch porazil Club Brugge a Real Madrid. Skóroval v prvej polovici finále 1984 proti AS Rím, ktoré skončilo 1:1 a rozhodli o ňom pokutové kopy, ktoré vyhral Liverpool (Neal strelil prvý gól Liverpoolu v rozstrele). Neal bol jediným hráčom, ktorý sa objavil vo všetkých štyroch víťazstvách Liverpoolu v Európskom pohári v 70. a 80. rokoch.
Celkovo Neal počas jedenástich rokov v Liverpoole vyhral sedem titulov v prvej divízií, štyri ligové poháre, päť FA Charity Shields, štyri Európske poháre, jeden Pohár UEFA a jeden Superpohár UEFA, čo z neho robí jedného z najúspešnejších Angličanov. Počas svojej kariéry v Liverpoole bol Neal niekoľko sezón neustále prítomný v základnej zostave. Odohral 366 po sebe idúcich ligových zápasov (klubový rekord a jeden z najvyšších v histórii anglického futbalu) od 14. decembra 1974 do 24. septembra 1983, kedy utrpel zranenie v zápase proti Manchestru United, ktoré ho prinútilo vynechať nasledujúci týždeň zápas proti Sunderlandu.
Neal opustil Anfield po 11 rokoch v roku 1985 a pripojil sa k Bolton Wanderers. Z profesionáleho futbalu odišiel v roku 1989 po viac ako 700 ligových vystúpeniach a 50 zápasoch za Anglicko .
Úspechy.
Hráč.
Liverpool
Tréner.
Bolton Wanderers
Holica (vrch v Chočských vrchoch; 1085,9 m n. m.)

Holica () je vrch v Chočských vrchoch, krajinnom celku Fatransko-tatranskej oblasti. Leží nad Leštinami, približne juhovýchodne od Dolného Kubína. 
Poloha.
Nachádza sa na severnom okraji Chočských vrchov, v geomorfologickom podcelku Choč. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Leštiny, Vyšný Kubín a Lúčky. Najbližšími sídlami sú severne situované Leštiny a severovýchodne obec Osádka, východne leží Malatiná, južne Lúčky, juhozápadne Valaská Dubová a západne Jasenová a Vyšný Kubín.
Opis.
Holica leží na severnom okraji podcelku Choč, v hrebeni, vybiehajúcom severovýchodným smerom z Veľkého Choča (). Severne sa nachádza Ostrá skala (), Predný Krnáč (), Šoltýsky vrch () a Turíkov Žiar (), východne Mladá hora (), Ostré (), Ostrý vrch (), Sielnická hora (), Havrania () a Magura (), južne Bukov (), Malý Choč () a Veľký Choč () a západne Soliská (), Bralo (), Vŕšok () a Kuzmínovo (). Severné svahy odvodňuje do Oravy Leštinský potok, západné jeho prítok Holický potok, voda z južných častí odteká Tepliankou do Váhu. Na vrchol nevedie značený turistický chodník. 
Výhľady.
Vrchol je pokrytý súvislým lesným porastom, ktorý neumožňuje rozhľad. Z vhodných skalných častí je vidieť okolité vrcholy Chočských vrchov, no tiež Skorušinské vrchy, Oravskú vrchovinu, Oravské Beskydy, Oravskú Maguru, Malú Fatru, Nízke a Západné Tatry.
Prístup.
Na vrchol nevedie značený turistický chodník, preto prístup je možný lesom neznačenými chodníkmi.
Gérard Houllier

Gérard Houllier, OBE (* 3. september 1947, Thérouanne, Francúzsko – † 14. december 2020, Paríž) bol francúzsky futbalový tréner, naposledy v službách anglického klubu Aston Villa, z ktorého odišiel v roku 2011 kvôli problémom so srdcom.
Medzi kluby, ktoré v minulosti trénoval patria RC Lens (19821985), Paris Saint-Germain (19851988), a Liverpool (19982004), s ktorým vyhral Pohár UEFA v sezóne 2000/2001. Tiež dopomohol Olympique Lyon k dvom ligovým titulom v sezónach 20052006 a 20062007.
Na medzinárodnej scéne pôsobil medzi rokmi 19881992 ako asistent francúzskej futbalovej reprezentácie a v rokoch 1992 a 1993 ako hlavný tréner. Na MS vo futbale 1998 bol asistentom Aimé Jacqueta s ktorým získal titul majstrov sveta.
Houllier bol ocenený Rádom čestnej légie za jeho služby francúzskeho futbalu a bol mu taktiež udelený titul OBE za služby britskému futbalu.
Úspechy.
Trénerské.
Nœux-les-Mines
Paris Saint-Germain
Liverpool
Lyon
Francúzsko U18
Individuálne
Jarell Quansah

Jarell Amorin Quansah (* 29. január 2003, Warrington, Anglicko) je anglický profesionálny futbalista, ktorý hrá ako stredný obranca za klub Liverpool.
Klubová kariéra.
4. februára 2021 podpísal Quansah s Liverpoolom svoju prvú profesionálnu zmluvu. Počas tejto sezóny 2020-21 bol kapitánom tímu Liverpoolu do 18 rokov, ktorý sa dostal do finále FA Youth Cup. Spolu s ním v tíme hrali mená ako Billy Koumetio, Melkamu Frauendorf, Max Woltman, Conor Bradley a Luke Chambers.
V nasledujúcej sezóne bol kapitánom tímu v UEFA Youth League, pričom hral aj v Premier League 2 a zohral kľúčovú úlohu pri víťazstve Lancashire Senior Cup.
Quansah sa následne prvýkrát objavil na súpiske seniorského tímu Liverpoolu v Premier League a EFL Cupe, ale do žiadneho zápasu nenastúpil.
20. januára 2023 odišiel Quansah na hosťovanie do konca sezóny do klubu Bristol Rovers, ktorý pôsobí v League One. 28. januára odohral za klub debutový zápas. Birstol nad Morecambe prehral 5:1, ale Jarell aj napriek výsledku svojim výkonom zaujal. Po pôsobivom výkone pri remíze 0:0 s Ipswich Town tréner Rovers Joey Barton predpovedal, že Quansah je predurčený na to hrať v najlepších kluboch sveta, pričom ako kľúčovú výhodu uviedol jeho schopnosť hrať s loptou. 18. marca obdržal prvú červenú kartu za násilné správanie v posledných minútach zápasu s Portsmouthom.
27. augusta 2023 absolvoval Quansah svoj profesionálny debut v Liverpoole, kde nastúpil ako náhradník za Joëla Matipa pri výhre 2:1 nad Newcastlom United. 16. septembra 2023 Jarell absolvoval svoj prvý štart za klub po výhre 1:3 nad Wolverhampton Wanderers. 
27. septembra 2023 si pripísal aj svoju prvú asistenciu, keď prihral na gól Diogovi Jotovi v zápase proti Leicestru City v Carabao Cupe.
Reprezentačná kariéra.
Jarell je oprávnený hrať za Anglicko, ako aj za Škótsko, Ghanu a Barbados. Rozhodol sa reprezentovať Anglicko.
V júni 2022 bol Quansah zaradený do zostavy Anglicka na Euro 2022 hráčov do 19 rokov. Vo všetkých zápasoch nastupoval ako stredný obranca a počas súťaže na Slovensku a zohral kľúčovú úlohu v úspešnom ťažení Anglicka. Najvýraznejšie sa presadil, keď skóroval v semifinálovom víťazstve 2:1 proti Taliansku. 1. júla 2022 Quansah nastúpil vo finále a pripísal si asistenciu Callumovi Doyleovi. Anglicko porazilo Izrael 3:1 po predĺžení a vyhralo turnaj. Jeho výkony počas súťaže viedli k jeho zaradeniu do tímu turnaja.
10. mája 2023 bol Quansah zaradený do zostavy Anglicka na Majstrovstvá sveta vo futbale hráčov do 20 rokov 2023.
Úspechy.
Anglicko U19
Individuálne
Suzanne Somersová

Suzanne Somersová (neprechýlene "Suzanne Somers", rodným menom "Suzanne Marie Mahoney", * 16. október 1946, San Bruno, Kalifornia, USA† 15. október 2023, Palm Springs, Kalifornia, USA) bola americká herečka, speváčka, autorka a podnikateľka. Jej najznámejšou úlohou bola postava Carol Fosterovej v televíznom seriáli "Krok za krokom" (1991-1998). 
Detstvo a mladosť.
Suzanne Marie Mahoney sa narodila v meste San Bruno v Kalifornii ako tretie zo štyroch detí v írsko-americkej katolíckej rodine. Jej otec bol alkoholik a bol násilnícky; Somersová sa často obávala, že ju zabije jej otec. Somersová trpela pomočovaním až do veku 12 rokov. Zažívala časté obťažovanie zo strany jej otca. Trpela dyslexiou, kvôli čomu nebola dobrou študentkou, ale aj napriek tomu získala hudobné štipendium. Kvôli tehotenstvu musela predčasne opustiť vysokú školu.
Kariéra.
Svoju hereckú kariéru začala menšími rolami v 60. rokoch (napríklad hosťovaním v seriáli "Lassie", 1965). V roku 1977 prevzala rolu naivnej Chrissy Snow v sitcome "Three's Company" po boku Johna Rittera. Sitcom bol veľmi úspešný ale Somersová bola vyhodená kvôli tomu, že sa jej nepáčilo, že dostávala menší plat ako jej herecký kolega.
V roku 1980 pózovala nahá pre časopis Playboy. Odvtedy svoju štíhlu postavu využívala v reklame na fitness produkty a programy. Jej autobiografia s názvom "Keeping Secrets" vyšla v roku 1986 a neskôr bola sfilmovaná.
V rokoch 1987 až 1989 účinkovala v televíznom seriáli "She's the Sheriff". V roku 1991 si zahrala rolu matky Carol Foster po boku Patricka Duffyho v sitkome "Krok za krokom". V televíznom seriáli účinkovala do roku 1998. V roku 2001 ukončila hereckú kariéru, aby sa mohla venovať podnikaniu.
Pracovala aj ako producentka televíznych produkcií a fitness videí a tiež ako speváčka filmovej hudby.
V roku 2015 bola vyhlásená za jednu z hviezd zúčastňujúcich sa 20. sezóny "Dancing with the Stars". S jej tanečným partnerom vypadli v piatom týždni súťaže a obsadili deviate miesto.
Súkromný život.
Zdravie.
V roku 2001 oznámila, že trpí rakovinou prsníka v druhom štádiu a podstúpila lumpektómiu na odstránenie rakoviny, po ktorej nasledovala rádioterapia. V dôsledku choroby vydala množstvo kníh. Bola kritizovaná za niektoré z jej publikácií, pretože niektoré z prezentovaných terapií sú medicínskymi odborníkmi odmietnuté a popisované ako „vedecky netestované a nebezpečné“.
Po tom, čo prekonala rakovinu prsníka prestala brať herecké úlohy vo filme a televízii. Somersová mala hyperpláziu vo svojich 20 rokoch a rakovinu kože vo svojich 30 rokoch. V roku 2020 si zlomila bedrový kĺb. V júli 2023 sa jej rakovina vrátila.
Vzťahy.
V roku 1965 sa vydala za Brucea Somersa, ktorému porodila syna. O tri roky neskôr opustila manžela a začala pracovať ako modelka. V roku 1971 jej syna zrazilo auto a bol vážne zranený. V roku 1977 sa vydala za herca Alana Hamela (* 1936), ktorého spoznala v roku 1968.
Úmrtie.
Suzanne Somersová zomrela vo svojom dome v kruhu rodiny 15. októbra 2023, deň pred svojimi 77. narodeninami na rakovinu. Jej pohreb sa konal o tri dni neskôr a je pochovaná na Desert Memorial Park.
Châtelus-Malvaleix

Châtelus-Malvaleix môže byť:
Ahun

Ahun môže byť:
Saint-Vaury

Saint-Vaury môže byť:
Pontarion

Pontarion môže byť:
Jarnages

Jarnages je francúzska obec, ktorá sa nachádza v departemente Creuse, v regióne Limuzínsko.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Bourganeuf

Bourganeuf môže byť:
Bonnat

Bonnat môže byť:
Le Grand-Bourg

Le Grand-Bourg môže byť:
Dun-le-Palestel

Dun-le-Palestel môže byť:
Bénévent-l’Abbaye

Bénévent-l’Abbaye môže byť:
EFL Championship 2022/2023

EFL Championship 2022/2023 (zo sponzorských dôvodov označované ako Sky Bet Championship) bola 7. sezóna druhej najvyššej anglickej futbalovej súťaže pod súčasným názvom a 31. ročník podľa aktuálneho formátu. Sezóna sa začala 29. júla 2022 a skončila 8. mája 2023. Víťazom ligy sa stal klub Burnley a do Premier League spolu s ním postúpili aj druhý Sheffield United a víťaz playoff Luton Town.
Zmeny.
Nasledujúce tímy postúpili alebo vypadli po sezóne 2021/2022:
Do EFL Championship.
Postúpil z EFL League One
Zostúpil z Premier League
Z EFL Championship.
Postúpil do Premier League
Zostúpil do EFL League One
Tabuľka.
&lt;br&gt;
&lt;br&gt;
&lt;br&gt;
Srdce Rozum Blvd

Srdce Rozum Blvd je názov štúdiového albumu skupiny IMT Smile. Tento album v roku 2021 vydalo hudobné vydavateľstvo Universal Music.
Život človeka v roku 2022

Život človeka v roku 2022 je názov kompilácie skupiny IMT Smile. Tento album v roku 2022 vydalo hudobné vydavateľstvo Universal Music.
Na albume, ktorý vznikol v roku 30. výročia založenia kapely, je kompilácia skupiny IMT Smile: nové verzie niekoľkých hitov a nahrávky z koncertov v roku 2022. Sú na ňom aj dve nové skladby, „Život človeka“ a „Bolo to tak dávno“. Na CD nosiči sú, oproti vinylovej LP platni, pridané dve skladby, koncertné verzie piesní „Poď so mňou“ (spoluúčinkuje reper Kali a „Hej sokoly!“, ktorú si s IMT Smile zahrala na koncerte skupina Čendeš.
Joey Kingová

Joey King (* 30. júl 1999, Los Angeles, Kalifornia, USA) je americká herečka, známa z televízneho seriálu "Odhalení" (2019). 
Detstvo a mladosť.
Kingová sa narodila v Los Angeles v Kalifornii. Profesionálne sa začala herectvu venovať už ako štvorročná, počnúc reklamou na Life Cereal. Objavila sa aj v reklamách pre AT&amp;T, Kay Jewelers a Eggo.
Má dve staršie sestry, jednou z nich je aj herečka Hunter King. 
Kariéra.
V roku 2008 dabovala jednu z vedľajších postáv v animovanom filme "Horton". V rovnakom roku, si zahrala aj vedľajšiu úlohu v horore "Karanténa".
V roku 2010 si zahrala po boku Seleny Gomez, v komédii "Ja, zloduch!", ktorý bol natočený na základe knižnej adaptácie od Beverly Cleary. 
V roku 2013 si zahrala vo filmoch "Útok na Biely dom", "V zajatí démonov" a "Rodinný víkend". O rok neskôr, bola obsadená do jednej z vedľajších úloh v televíznom seriály "Fargo", kde účinkovala až do roku 2015. V roku 2017 si zahrala po boku herca Michaela Cainea vo filme "Vo veľkom štýle". 
V roku 2019 hrala hlavnú úlohu v televíznom seriály "Odhalení", ktorý bol natočený podľa skutočnej udalosti. Jej rola sa volala Gypsy Rose Blanchard. Kingová kvôli účinkovaniu v televíznom seriáli si oholila hlavu. Jej herecký výkon bol pozitívne prijatý televíznymi kritikmi a tiež získala nominácie na ceny Emmy, Zlatý glóbus, SAG a Critics' Choice. 
V roku 2022 sa pripojila k hereckému obsadeniu ako Brad Pitt, Aaron Taylor-Johnson, Zazie Beetz, Logan Lerman a Sandra Bullock, vo filme "Bullet Train". 
Súkromný život.
Kingová sa 3. septembra 2023 na Malorke v Španielsku, vydala za Stevena Pieta.
Letné kúpalisko (Pezinok)

Letné kúpalisko alebo mestské kúpalisko je kúpalisko na ulici L. Novomeského na pezinskom sídlisku Sever. V 90. rokoch 20. storočia nahradilo pôvodné mestské kúpalisko v centre mesta.
Nachádzajú sa tu štyri bazény – veľký (25 x 12,5 m), elipsovitý (15 x 8 m) a dva malé kruhové bazény (s priemerom 3 a 5 m). Kúpalisko je počas leta prístupné denne v čase od 10. do 18. hodiny.
Príbehy z lesov

Príbehy z lesov (v anglickom origináli "Into the Woods") je americký fantasy muzikálový film z roku 2014, ktorého režisérom je Rob Marshall. Film je adaptáciou muzikálu Stephena Sondheima "Into the Woods", ktorý bol ocenený divadelnou cenou Tony.
John Toshack

John Benjamin Toshack MBE (* 22. marec 1949) je bývalý waleský futbalový útočník a tréner. Výraznú časť svojej aktívnej kariéry spojil s anglickým klubom Liverpool FC, kde vytvoril legendárnu útočnú dvojicu s Kevinom Keeganom. Za waleský národný tím nastúpil v štyridsiatich zápasoch, v ktorých strelil 12 gólov.
Trénerská kariéra.
Trénerskú dráhu začal ako hrajúci tréner vo waleskom klube Swansea City. Potom prešiel niekoľko klubov v rôznych európskych krajinách, predovšetkým španielsky Real Madrid, kde bol dvakrát vyhlásený najlepším trénerom španielskej ligy. 
Osobný život.
Narodil sa v Cardiffe 22. marca 1949 škótskemu otcovi a waleskej matke. Jeho syn Cameron Toshack odohral 5 zápasov za Cardiff City.